Անդրանիկը լավ քանդակներ ունի: Նկարիչ է, բանաստեղծ է և էլի ինչ-որ բան, թեկուզ կյանքում ոչ մի կտավ չի ավարտել և ոչ մի տող չի գրել: Բայց ես գիտեմ, նա այդ ամենն է: Մինչև հիմա էլ դժվարանում եմ ասել, թե հատկապես ո՞րը: Նա նաև խառատ է, աշխատում է Կիրովականի էլեկտրալամպերի գործարանում: Գործարանը նոր է բացվել: Անդրանիկ Զաքարյանը նույնպես նոր է սովորում խառատի մասնագիտությունը: Մի քանի ամսում հասցրել է տիրապետել իր գործը, հմտանալ: Այդպիսին է Անդրանիկը, կպավ՝ լավ կաշխատի: